Saints Row (heuliad c'hoarioù video)

Saints Row a zo un heuliad c'hoarioù video birvidik-avantur en ur bed digor krouet gant ar studio Volition hag embannet a-benn bremañ gant Deep Silver.
Istor ar c’hoari a zo hini ur gang Amerikan anvet ar Third Street Saints, ‘pezh a ro anv an heuliad c’hoarioù. An doare da c’hoari pe gameplay a zo unan doare frank pe bed digor dre an doare c’hoari hag a zo kemmesk etre unan nann linenneg ha gwezh-avantur gant ul lodenn redadeg. An heuliad a zo brudet dre an tu farsus d’ar c’hoarioù. Istorioù an heuliad c’hoarioù video a zo bet skrivet evel istorioù farsus gant liammoù ouzh ar sevenadur poblek : adkemerioù troet gant ar fent, gwazoniezhoù pe c’hoazh luadennoù.
Goude bezañ bet echuet gant ar c’hoari video Red Faction II e fin ar bloavezh 2002, ar sevenerien eus an embregerezh Volition o devoa staget gant al labour war ur c’hoari nevez anvet Saints Row. Embannet e oa bet ar c’hentañ c’hoari diazez d’an heulienn e 2006 ha degemeret mat gant ar buruteladennerien hag o kaout berzh mat gant ar werzhadennoù. 

E 2008 e oa bet embannet an eil tamm d’an heuliad anvet Saints Row 2, degemeret e oa bet mat evel an hini gentañ d’an heuliad ha berzh mat a reas da geñver gwerzh betek muioc’h c’hoazh evit e hendad. An trede lodenn d’an heuliad anvet, Saints Row: The Third a oa bet embannet d’ar 15 a viz Du 2011. Ar pevare tamm, Saints Row IV a zo bet embannet d’an 20 a viz Eost 2013, gant un ouzhpennadur doare standalone anvet Gat out of Hell embannet d’an 20 a viz Genver 2015 e Norzh-Amerika ha d’an 23 a viz Genver 2015 en Europa. E miz Gwengolo 2013, an Heuliad c’hoarioù video Saint Row a oa bet gwerzhet ouzhpenn da 13 million skouerenn, ar pezh a lak an heuliad da vezañ unan eus ar re gwerzhet ar muiañ e bed ar c’hoarioù video.
Alies e vez keñveriet gant an heuliad c’hoarioù video Grand Theft Auto (GTA).

C'hoarioù
+ Lodennoù d'an heuliad c'hoarioù Saints Row  Embannadur Titl Urzhiataer 7vet remziad 8vet remziad Sevener Eil sevenerien 2006 Saints Row Netra X360 Netra Volition Netra 2008 Saints Row 2 Windows, Linux, SteamOS X360, PS3 Netra Volition CD Projekt (PC port) 2010 Saints Row Undercover C'hoari nullet 28/01/2016 Lec'hienn gamespot.com gant Mat Paget "An tu a zo deoc'h a-benn bremañ da c'hoari da Saints Row ar c'hoari PSP nullet" Netra PSP Netra Volition Netra 2011 Saints Row: The Third Windows, Linux, SteamOS X360, PS3 Netra Volition Netra 2013 Saints Row IV Windows, Linux, SteamOS X360, PS3 Xbox One, PS4 Volition High Voltage Software (Re-Elected, DLC)
Soñjet e oa bet da sevel ur c'hoari anvet Saints Row Undercover war PSP met nullet e voe er bloavezh 2010. An tu a zo bet roet d'e bellgargañ digoust er bloavezh 2016 gant ar studio Volition 01/02/2016 Lec'hienn Clubic.com gant Audrey Oeillet "Saints Row Undercover, ur c'hoari PSP chomet diembann, kinniget digoust da bellgargañ".

 Notennoù ha daveennoù 

Rummad:C'hoarioù video
Rummad:Heuliadoù c'hoarioù video
Rummad:Saints Row
Rummad:Volition
Rummad:C'hoarioù video THQ
Rummad:C'hoarioù video birvidik-avantur